# Εγχειρίδιο χρήσης

# Προσωπικός Υπολογιστής VAIO Pro 11/13SVP1121/SVP1321

Εκτύπωση

## Επικοινωνία με άλλη συσκευή BLUETOOTH(R), όπως ένα ποντίκι

Μπορείτε να συνδέσετε συσκευές BLUETOOTH στον υπολογιστή VAIO.

Για λεπτομέρειες σχετικά με την επικοινωνία BLUETOOTH, ανατρέξτε στην ενότητα Πληροφορίες για την λειτουργία BLUETOOTH(R).

1. Ανοίξτε το συμβολομενού έναρξης και επιλέξτε το σύμβολοΡυθμίσεις (Settings). (Για να ανοίξετε το συμβολομενού έναρξης, ανατρέξτε στην ενότητα Άνοιγμα του συμβολομενού έναρξης.)
2. Επιλέξτε Αλλαγή ρυθμίσεων υπολογιστή (Change PC settings) στην κάτω δεξιά γωνία.
3. Επιλέξτε Ασύρματο (Wireless) στο αριστερό παράθυρο της οθόνης Ρυθμίσεις (PC settings).
4. Αλλάξτε τη ρύθμιση Λειτουργία πτήσης (Airplane mode) σε Ανενεργό (Off) και τις ρυθμίσεις Bluetooth σε ενεργό (On).
5. Επιλέξτε Συσκευές (Devices) στο αριστερό παράθυρο της οθόνης Ρυθμίσεις (PC settings).
6. Όταν συνδέετε ένα ποντίκι BLUETOOTH, ενεργοποιήστε το και πατήστε το κουμπί για να συνδεθεί το ποντίκι.

   Για τη διαδικασία προετοιμασίας της συσκευής για σύνδεση, ανατρέξτε στο εγχειρίδιο της συσκευής BLUETOOTH.

7. Επιλέξτε Προσθήκη συσκευής (Add a device).

   Ο υπολογιστής VAIO πραγματοποιεί αναζήτηση για συσκευές και εμφανίζει μια λίστα συσκευών.

   Για να καταχωρίσετε τη συσκευή σας, ακολουθήστε τις οδηγίες που εμφανίζονται στην οθόνη.

#### Σημείωση

- Ανάλογα με τη συσκευή BLUETOOTH, ενδέχεται να χρειαστεί κάποιο χρονικό διάστημα έως ότου την εντοπίσει ο υπολογιστής VAIO.

  Αν η συσκευή σας δεν εμφανίζεται στη λίστα, επαναλάβετε τη διαδικασία προετοιμασίας της συσκευής για σύνδεση (για παράδειγμα, πατήστε το κουμπί σύνδεσης).

- Ανάλογα με τη συσκευή BLUETOOTH, η διαδικασία πραγματοποίησης σύνδεσης ενδέχεται να διαφέρει. Για τη διαδικασία, συμβουλευτείτε το εγχειρίδιο της συσκευής.

#### Υπόδειξη

- Εάν ο υπολογιστής VAIO είναι συμβατός με τεχνολογία BLUETOOTH υψηλής ταχύτητας και σκοπεύετε να τον χρησιμοποιήσετε για επικοινωνία υψηλής ταχύτητας, αλλάξτε τη ρύθμιση Wi-Fi στην ενότητα Ασύρματες συσκευές (Wireless devices) σε ενεργό (On) στο βήμα 4.

- Στην περίπτωση που μια συσκευή BLUETOOTH ζητά πιστοποίηση ταυτότητας για την πραγματοποίηση σύνδεσης, εμφανίζεται ένα παράθυρο για την εισαγωγή κωδικού. Για κοινή χρήση του κωδικού μεταξύ της συσκευής BLUETOOTH και του υπολογιστή VAIO, ακολουθήστε τις οδηγίες που εμφανίζονται στην οθόνη. Αν δεν επιθυμείτε την πραγματοποίηση σύνδεσης, επιλέξτε το πλήκτρο Άκυρο (Cancel) στο παράθυρο.

  - Ο κωδικός είναι ένας μυστικός αριθμός που εισάγεται από το χρήστη και χρησιμοποιείται στη διαδικασία πιστοποίησης ταυτότητας, προκειμένου να επικοινωνούν μεταξύ τους δύο συσκευές BLUETOOTH. Εισαγάγετε το ίδιο αλφαριθμητικό κείμενο (με διάκριση πεζών-κεφαλαίων) και για τις δύο συσκευές προκειμένου να επιτραπεί η επικοινωνία μεταξύ τους. Μπορείτε να αλλάζετε τον κωδικό κάθε φορά που διεξάγετε πιστοποίηση ταυτότητας, εφόσον εισάγετε τον ίδιο κωδικό και για τις δύο συσκευές κατά τη διαδικασία πιστοποίησης ταυτότητας. Για λεπτομέρειες σχετικά με τον κωδικό μιας συσκευής BLUETOOTH, ανατρέξτε στο εγχειρίδιο της συσκευής. Αν δεν εισαχθεί κωδικός BLUETOOTH για ένα ορισμένο χρονικό διάστημα, η διαδικασία σύνδεσης τερματίζεται για λόγους ασφαλείας. Σε αυτήν την περίπτωση, δοκιμάστε ξανά.

- Για λεπτομέρειες σχετικά με τους χειρισμούς, ανοίξτε τη Βοήθεια και υποστήριξη των Windows (Windows Help and Support) (Άνοιγμα του στοιχείου Βοήθεια και υποστήριξη των Windows (Windows Help and Support)) και πληκτρολογήστε "BLUETOOTH" στο πλαίσιο αναζήτησης.

Μετάβαση στην κορυφή της σελίδας

### Σχετικό θέμα

- Πληροφορίες για την λειτουργία BLUETOOTH(R)
- Διακοπή επικοινωνίας μέσω BLUETOOTH(R)
- Σημειώσεις για τη χρήση της λειτουργίας BLUETOOTH(R)
- Πληροφορίες για την ασφάλεια BLUETOOTH(R)

Μετάβαση στην κορυφή της σελίδας